මුලින්ම chown විධානය භාවිතා කරන ආකාරය බලමු.ෆයිල් එකක හිමිකාරීත්වය වෙනස් කිරීම.$ chown user_name file_nameමෙහි user_name යනුවෙන් සඳහන් ස්ථානයේ අපිට හිමිකාරීත්වය ලබා දිය යුතු පරිශීලකයාගේ නමත්, file_name යනුවෙන් සඳහන් ස්ථානයේ හිමිකාරීත්වය වෙනස් කිරීමට අවශ්‍යය ෆයිල් එකේ නමත් ලබා දිය යුතු වේ.පරිශීලක කණ්ඩායමකට එකවර හිමිකාරීත්වය ලබාදීම.$ chown user_name:user_group file_nameහිමිකාරීත්වය ලබාදීමට හෝ වෙනස් කිරීමට අවශ්‍යය පරිශිලක කණ්ඩායමේ නම මෙහි user_group යනුවෙන් සඳහන් ස්ථානයට ලබාදීමෙන් අදාල ෆයිල් එක හිමි පරිශීලක කණ්ඩායම වෙනස් කල හැකිය.ඩිරෙක්ටරයක හිමිකාරීත්වය වෙනස් කීරීම.$ chown user_name directory_nameමෙම විධානය ක්‍රියාත්මක කිරීමෙන් පසුව directory_name යනුවෙන් ලබාදුන් ඩිරෙක්ටරයේ හිමිකාරීත්වය, user_name යනුවෙන් ලබාදුන් පරිශීලකයාට හිමි වේ.ඩිරෙක්ටරයක අන්තරගත සියළුම ෆයිල් වල හිමිකාරීත්වය වෙනස් කිරීම.$ chown -R user_name directory_nameමෙම R යන විකල්ප විධානය භාවිතා කිරීමෙන් මෙහි directroy_name යනුවෙන් ලබාදුන් ඩිරෙක්ටරයේ අඩංගු සියළුම ෆයිල් වල හිමිකාරීත්වය ලබාදුන් user_name එක අයත් පරිශීලකයාට හිමිවේ.මෙම R විකල්ප විධානයේ තේරුම recursive හෙවත් නැවත නැවතත් ක්‍රියාත්මක කිරීම වේ.